Το ποσοστό ατυχημάτων της ομάδας είναι εξαιρετικά υψηλό.
Δεν είναι πρωτάκουστη η ολοκλήρωση θητείας χωρίς σοβαρό ατύχημα.
Ωστόσο συμβαίνει σπάνια.
Καθώς ξεκινάει η τελευταία μου χρονιά,
γνωρίζω πολύ καλά
ότι οι πιθανότητες είναι εναντίον μου.
Δουλειά μου είναι να φροντίσω
να μη σκοτωθώ ούτε εγώ, ούτε κανένα μέλος της ομάδας.
Τα συναισθήματα που γεννά κάτι τέτοιο σε κρατάνε ξάγρυπνο όλη νύχτα.
Γεια. Τι κάνεις;
-Μια χαρά. -Συγγνώμη, μου ξέφυγε.
-Τέλεια. -Καλή σας μέρα.
-Ευχαριστώ. -Κάντε θόρυβο.
Φυσικά.
ΕΔΡΑ ΤΩΝ THUNDERBIRDS
Είστε οι πιο έμπειροι, οι άριστοι,
οι επίλεκτοι αεροπόροι του σώματος.
Οι Thunderbirds όχι απλώς συμβολίζουν ό,τι καλύτερο διαθέτει η ανθρωπότητα.
Οι Thunderbirds συμβολίζουν την αριστεία ως κάτι σπουδαιότερο από τον εαυτό.
Αν τα καταφέρουμε, θα αποτελέσουμε έμπνευση.
Θα αποτελέσουμε το έναυσμα για να αποκτήσει νόημα η εθνική ενότητα.
Αλλά δεν αρκεί να είμαστε καλοί.
Πρέπει να είμαστε άριστοι.
Αυτή είναι η αποστολή μας.
ΠΑΝΤΑ ΑΡΙΣΤΟΙ
Το Show Center είναι το πόντκαστ των επιδείξεων.
Είμαστε στις αρχές του 2023.
Είμαι ο εκφωνητής επιδείξεων Ματ Τζόλεϊ,
με τους συναδέλφους Ρικ Πίτερσον και Ρομπ Ράιντερ.
Ένα από τα πρώτα επεισόδια του 2023.
Thunderbirds, έλεγχος.
Με θέμα τους Thunderbirds.
Αυτούς τους άριστους αεροπόρους.
Βάλτε μπροστά!
Είναι οι κορυφαίοι των κορυφαίων.
Έτοιμοι.
Είναι η Ομάδα Αεροπορικών Επιδείξεων των ΗΠΑ.
Επιδεικνύουν την αριστεία με την οποία επιχειρεί η Πολεμική Αεροπορία των ΗΠΑ
σε επιδείξεις σε όλον τον κόσμο,
με την ελπίδα να εμπνεύσουν την επόμενη γενιά.
Είναι οι Τοπ Γκαν της Αμερικής,
εκτελούν τους πιο εντυπωσιακούς μαχητικούς ελιγμούς,
σε σμήνος.
Οι Thunderbirds είναι οι ροκ σταρ αυτού του κόσμου, το μεγάλο όνομα.
Πόσο πολύ πλησιάζει το Νο 2 στο Νο 3;
Η καλύπτρά μου απέχει απ' το φτερό του 46 εκατοστά.
Μέγιστη ισχύς.
Φέτος θα κάνουμε 62 επιδείξεις.
Έξοδος.
Φαίνεται σχεδόν ανέφικτο.
Περιστροφή.
Η στολή συνοδεύεται από πολλή ευθύνη. Ξαφνικά είσαι κάποιος, ένας Thunderbird.
Είναι εντυπωσιακοί αθλητές.
Είναι μοναδικοί άνθρωποι.
Η ομάδα της Αμερικής.
Η ΕΛΙΤ ΤΗΣ ΠΟΛΕΜΙΚΗΣ ΑΕΡΟΠΟΡΙΑΣ ΤΩΝ ΗΠΑ: THUNDERBIRDS
ΙΑΝΟΥΑΡΙΟΣ 2023
Ακούτε το Show Center. Μπήκαμε στον Ιανουάριο του 2023.
Η χρονιά ξεκινάει με νέα πρόσωπα στους Thunderbirds.
Τρεις πιλότοι αποσύρονται
κι είναι λες και η ομάδα ξεκινάει απ' την αρχή.
Αρχίζει η μεγάλη εκπαίδευση. Έχουν δύο και τρεις πτήσεις τη μέρα.
Ο αρχηγός, ο Άστρο Έλιοτ, είναι ένας απ' τους καλύτερους των Thunderbirds.
Πολύ αποτελεσματικός πέρσι. Έχει όλες τις μεταβλητές και για φέτος.
Κι έχει περιθώριο τριών μηνών.
Γεια!
Μεγάλε! Εντάξει!
Τελευταία φορά;
Λοιπόν. Καλώς ήρθατε στο διαστημοδρόμιο.
Αν κοιτάξετε τον χώρο στάθμευσης,
γι' αυτό ακριβώς υπάρχει.
Δεν κινείται τίποτα που να μην ανήκει στους Thunderbirds των ΗΠΑ.
Είναι ιδανικές συνθήκες για την εκπαίδευση των άριστων.
Η ομάδα του 2023. Έξι πιλότοι, τρεις βετεράνοι.
ΡΟΜΠ ΡΑΪΝΤΕΡ
Το Νο 5, ο Κεραυνός, ο ιπτάμενος επίδειξης σόλο.
Στο αεριωθούμενό του ο αριθμός 5 είναι ανάποδα.
Γιατί τον περισσότερο χρόνο πετάει ανάποδα.
Το Νο 4, η Απειλή.
Είναι η εκπαιδεύτρια, πετάει στην πίσω γωνία του ρόμβου.
Προσέχει τους νέους στο πλάι.
-Ρόμβος. -Ρόμβος.
Το Νο 1, ο Αρχηγός.
Ο Άστρο.
Αποφασίζει για όλα όσα εκτυλίσσονται στον αέρα, αλλά και στο έδαφος,
για τα 135 μέλη της ομάδας.
Ό,τι πει είναι νόμος.
Θεωρώ θαύμα…
ΑΝΤΙΣΜΗΝΑΡΧΟΣ ΤΖΑΣΤΙΝ ΕΛΙΟΤ
…το ότι αλλάζουμε μέλη κάθε χρόνο.
ΟΙ ΝΕΟΙ
Κάθε χρόνο ανανεώνουμε το 50% των πιλότων μας.
Χτίζουμε μια ομάδα από το μηδέν.
Φέτος θα προστεθούν τρεις νέοι πιλότοι. Θα υπηρετήσουν δύο χρόνια.
Είναι οι τρεις καλύτεροι πιλότοι που διαθέτει η Πολεμική Αεροπορία.
Αλλά οι αεροπορικές επιδείξεις είναι άλλο καπέλο.
Το Νο 6 είναι ο Μαϊάμι. Ο νέος ιπτάμενος επίδειξης σόλο.
Μου είπαν τους κανόνες. Να μη ρίξω το σκάφος.
ΖΙΚ
Ο Ζικ θα μπει ως το Νο 2. Θα πετάει στο αριστερό άκρο.
Νιώθω καλά, αλλά επίσης έχω άγχος.
Δεν ξέρω πώς είναι η εκπαίδευση. Θα πρέπει να αφεθώ στη διαδικασία.
Όλα θα πάρουν τον δρόμο τους.
Και τέλος ο Πρίμο.
Ο Πρίμο έχει εκτενές υπόβαθρο στα F-16.
Πολλές ώρες μάχης.
Φέτος θα είναι το Νο 3.
Θέλουμε να είμαστε οι κορυφαίοι από την πρώτη κιόλας επίδειξη,
που λες κι είναι αύριο.
Εντάξει, ήθελα να σας πω μόνο αυτό.
Οι επόμενοι δύο μήνες θα είναι παλούκι. Θα πετάμε δύο φορές τη μέρα, κάθε μέρα.
Σήμερα έχουμε 9 Ιανουαρίου.
Η πιστοποίηση COMACC είναι σε δύο μήνες ακριβώς.
Είναι πολύ σύντομα.
Είναι σπουδαία υπόθεση.
Γι' αυτό βρισκόμαστε εδώ.
Θα ξεκινήσουμε με την τυφλή εμπιστοσύνη.
Thunderbirds! Τυφλή εμπιστοσύνη!
60 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Είναι πιεστική η διαδικασία της πιστοποίησης.
ΜΑΤ ΤΖΟΛΕΪ
Κρέμεται απ' την ικανότητα να αποδώσουν τα μέγιστα μπροστά σε κοινό.
Την απόφαση για την πιστοποίηση θα τη λάβει
ο πτέραρχος και αρχηγός του Γενικού Επιτελείου Αεροπορίας.
Θα είναι ναι ή όχι.
Μια ομάδα γίνεται ελίτ όταν αρχίζει τις επιδείξεις.
ΠΤΕΡΑΡΧΟΣ ΜΑΡΚ ΚΕΛΙ
Υπάρχουν υψηλές, αδιαπραγμάτευτες προδιαγραφές.
Αν μια εξέταση πιστοποίησης δεν πάει καλά,
δεν θα επιτρέψουμε να εκπροσωπήσει η ομάδα την Αεροπορία και τη χώρα.
Κανείς δεν μπορεί να προσποιηθεί.
Η πιστοποίηση έχει συγκεκριμένη ημερομηνία,
κάτι που τρομάζει.
-Πάμε για υψηλή επίδειξη. -Δύο.
-Τρία. -Τέσσερα.
-Πέντε. -Έξι.
Κλειστός ρόμβος, με ανακύκλωση κατά την απογείωση προς αριστερά,
με αριστερή στροφή κι εκτέλεση τριφυλλιού.
Οι πιλότοι μαχητικών ξέρουν από μάχη.
Πετάνε ψηλά, σε αερομαχίες, εστιάζουν στη στόχευση, στον εχθρό.
Δεν έχουμε εκπαιδευτεί για εναέρια ακροβατικά.
Πρέπει να διώξεις το ένστικτο επιβίωσης, όταν κάνεις εναέριες επιδείξεις.
Επί 45 λεπτά επικρατεί το απόλυτο χάος.
Στον ρόμβο πετάνε τα αεριωθούμενα Ένα, Δύο, Τρία και Τέσσερα.
Ο ρόμβος αποδεικνύει τις ικανότητες σχηματισμού.
Η διέλευση σε σχηματισμό ρόμβου είναι ο πιο σφιχτός σχηματισμός που υπάρχει.
Σε απόσταση 46 εκατοστών, σε υψηλή ταχύτητα.
Ατσαλένια νεύρα.
Με το παραμικρό τρέμουλο χεριού θα συγκρουστούν και τα τέσσερα τζετ.
ΙΠΤΑΜΕΝΟΙ ΕΠΙΔΕΙΞΗΣ ΣΟΛΟ
Οι ιπτάμενοι επίδειξης σόλο, 5 και 6, έχουν δικό τους πρόγραμμα.
Δύο τζετ που πετάνε σε υψηλή ταχύτητα.
Πλησιάζουν το ένα το άλλο με ταχύτητα προσέγγισης σχεδόν 1.600 χλμ/ώρα.
ΔΙΑΣΤΑΥΡΩΣΗ
Μερικά μικροδευτερόλεπτα αρκούν για να κινδυνέψει η ζωή σου.
Έξι τζετ πετάνε στα 46 εκατοστά μεταξύ τους, στην ταχύτητα του ήχου.
Εκτελούν το απίστευτο.
ΞΕΦΥΛΛΙΣΜΑ
Αφού αφήσουν το κοινό κατενθουσιασμένο,
συναρπάζουν τους πάντες με την κορύφωση της επίδειξης,
το ξεφύλλισμα.
Επικρατεί ησυχία στο πλήθος.
Τα κινητά στρέφονται προς τον ουρανό.
Το ξεφύλλισμα είναι ένας πολύ επικίνδυνος ελιγμός.
Βλέπεις τα τζετ να σκαρφαλώνουν στους αιθέρες.
Και ξαφνικά αποχωρίζονται.
Σπάσιμο σχηματισμού.
Πετάμε προς τέσσερις διαφορετικές κατευθύνσεις.
Κατεβαίνουμε κάθετα.
Στα δύο μίλια.
Στα 2.4.
Στα 4.500.
-Ανεβαίνουμε. -Άνοδος.
Διασταυρώνονται με διαφορά χιλιοστών του δευτερολέπτου.
Αυτό θα πει ταλέντο.
Και μετά ανασυντάσσονται.
Για να ανασυνταχτούν,
κάποιοι πιλότοι πρέπει να εκτελέσουν μια ανάποδη στροφή σε υψηλή ταχύτητα,
υποβαλλόμενοι σε αδιανόητες δυνάμεις g.
Και οι τρεις πρέπει να υπολογίσουν
τη γραμμή ανασύνταξης και το έδαφος, που πλησιάζει γρήγορα.
Χωρίς όργανα.
Πορεία 310, 320, 330, 340.
Αν εκτελεστεί σωστά,
όλα τα αεριωθούμενα συναντιούνται στον χώρο επίδειξης.
Χώρος επίδειξης.
Είναι άπαιχτο.
ΛΑΣ ΒΕΓΚΑΣ, ΝΕΒΑΔΑ
Η θητεία ή θα διαλύσει την οικογένειά σου ή θα την ενδυναμώσει.
Τίποτα το ενδιάμεσο.
Υπηρετείς επί 300 ημέρες.
Χάνεις τα Σαββατοκύριακα επί δύο συνεχόμενα χρόνια.
Βάλτε παπούτσια και πάμε να φάμε πρωινό.
Εντάξει, θα βάλω τα μαύρα.
Ωραία. Καλή απόφαση.
-Θα μείνεις όλη νύχτα; -Ναι.
Μόνο για μία μέρα ακόμα.
Μου ματώνουν την καρδιά όταν ρωτάνε "Μπαμπά, θα μείνεις αύριο;"
Κι εγώ απαντάω "Όχι, θα λείψω 25 ημέρες".
Ανυπομονείτε για το σχολείο;
ΝΤΕΚΛΑΝ ΕΛΙΟΤ ΓΙΟΣ ΤΖΑΣΤΙΝ
Εντάξει, μάλιστα.
Δεν ήθελα να γίνει Thunderbird.
ΒΙΚΤΟΡΙΑ ΕΛΙΟΤ ΣΥΖΥΓΟΣ
Ήρθε σπίτι και είπε
"Μήπως θέλεις να το κάνουμε αυτό;"
Διάβασα πόσα δυστυχήματα και πόσες απώλειες έχουν οι Thundebirds.
Έκανα τους υπολογισμούς κι έβγαινε ένα ποσοστό 10%.
Το 10% των Thunderbirds έχουν πεθάνει.
Δεν ήθελα και είπα όχι.
Τέσσερα επί τέσσερα;
Τέσσερα επί τέσσερα κάνει 16.
-Το ξέρω. -Γιατί το ξέρεις;
Γιατί…
Όταν παρακολούθησα μια επίδειξη,
κατάλαβα ότι είναι τέχνη, δεν είναι μαχητικές πτήσεις.
Είναι σαν μουσική.
Δημιουργείς ήχους, χωρίς λόγια, δεν τους προσδίδεις συγκεκριμένο νόημα,
αλλά κάθε θεατής
δημιουργεί τη δική του ιστορία
ή του δημιουργούνται συγκεκριμένα συναισθήματα.
Ήταν εκπληκτικό όταν το είδα. Και μετά είπα "Εντάξει".
Ελεύθερα.
Ρίσκαρέ το.
Ορίστε. Ναι!
Αμάν πια.
-Σειρά μου. Αυτό είναι το πιο δυνατό. -Εντάξει.
Όταν κατατάσσεσαι στην Πολεμική Αεροπορία,
είναι πολύ εύκολο να υιοθετήσεις την αξία της αυταπάρνησης.
Όταν κάνεις παιδιά, αυτή η αξία αλλάζει.
Δεν κινδυνεύω μόνο εγώ.
Πλέον το κάνω έχοντας μια οικογένεια, που αρχίζει και κατανοεί τους κινδύνους.
-Κάντε μου μια αγκαλιά. Φεύγουμε. -Τι εννοείς;
Ο μπαμπάς έχει πτήση.
Έλα εδώ.
Λοιπόν.
Είναι πολύ δύσκολο για τα παιδιά και για τον Τζάστιν.
Χάνει τις πιο συναρπαστικές στιγμές ενός γονιού.
Μη με λιώσεις, έχω πτήσεις.
Να περάσετε καλά, εντάξει; Θα τα πούμε σύντομα.
Μωρό μου.
Λοιπόν.
-Σ' αγαπώ πολύ. -Κι εγώ. Μη σκοτωθείς.
Εντάξει.
Μη σκοτωθείς.
Αυτό μου λέει. Είναι ο μόνος κανόνας της.
Καταλαβαίνει τον πραγματικό κίνδυνο.
Αλλά κι οι δύο πιστεύουμε ότι τα παιδιά πρέπει να μας βλέπουν να θέτουμε στόχους
και να επιδιώκουμε την ανιδιοτελή προσφορά.
56 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Δεν τους βλέπω.
-Εκεί πάνω είναι. Τους πιάνεις; -Ναι.
Εντάξει.
1η ΑΣΚΗΣΗ
Στην τριγωνική ανακύκλωση υποβάλλονται σε δυνάμεις 4 g,
τετραπλασιάζεται το σωματικό τους βάρος καθώς ανεβαίνουν.
Αυξάνονται οι παλμοί, ανεβαίνει η πίεση, η αναπνοή επιταχύνεται.
Και αυτό συνεχίζεται με κάθε ελιγμό επί 45 ολόκληρα λεπτά.
Η βαρυτική σταθερά είναι γινόμενο της βαρύτητας.
Άρα 1 g ισούται με τη βαρύτητα της Γης, αυτό νιώθουμε τώρα.
Ένας άνθρωπος βάρους 90 κιλών, νιώθει τα 90 κιλά.
Πολύ συχνά στις επιδείξεις ασκούνται 7 ή 8 g,
άρα εκείνη τη στιγμή, για 10-15 δευτερόλεπτα,
κάποιος φτάνει να ζυγίζει σχεδόν έναν τόνο.
Όσο ένας μικρός ελέφαντας.
Στα περίπου 4 g είναι το όριο ανοχής.
Από εκεί και πέρα η καρδιά δεν στέλνει αίμα στο κεφάλι.
Και τι γίνεται όταν ασκούνται από 5 έως 8 g;
Το αίμα δεν ανεβαίνει.
Στα 9 g πλέον
το αίμα φεύγει απ' το κεφάλι και κατεβαίνει στα πόδια.
Χάνεις τις αισθήσεις σου,
γιατί ο εγκέφαλος χρειάζεται πολύ οξυγόνο και αίμα.
Άρα βιώνεις κάποιες αλλαγές.
Πρώτον, τα χρώματα γίνονται γκρι.
Όταν φτάνεις στα 7 ή 9 g,
χάνεις πρώτα την περιφερειακή όραση.
Η όρασή σου συνεχίζει να περιορίζεται, μέχρι που κοιτάς μέσα από ένα καλαμάκι.
Κι αν δεν αντισταθείς,
χάνεις τις αισθήσεις σου.
Και τότε το σώμα σου χαλαρώνει, τα χέρια σου αφήνουν το χειριστήριο.
Κι αφού πετάς τόσο γρήγορα και τόσο κοντά στο έδαφος,
όταν ξυπνάς είναι συνήθως αργά.
Ασχέτως τι θα δούμε μετά στα βίντεο,
να θυμάστε ότι τα καταφέραμε.
Τώρα θα βελτιωθούμε.
Θα κάνουμε μια τυπική ενημέρωση.
Πρέπει να ρίξουμε πολλή δουλειά και το εννοώ.
Μαθαίνουμε απ' τις ενημερώσεις.
Θα αναλύσουμε όλα τα λάθη.
Θα νομίσετε ότι σας κατακρίνουν.
Η ημερομηνία της πιστοποίησης δεν μεταφέρεται.
Είναι κάτι που μπορεί να ασκήσει πίεση στην ομάδα
και να ξεπεράσουμε ορισμένα όρια, που δεν πρέπει να ξεπεράσουμε.
Είναι πολύ σημαντικό η εκπαιδεύτρια Απειλή και εγώ
να συμφωνούμε απόλυτα ως προς το πόσο γρήγορα ξεπερνιούνται αυτά τα όρια.
Αν οι διατμητικοί άνεμοι κι οι αναταράξεις σας παρασύρουν,
προσπαθήστε να διατηρήσετε την ψυχραιμία σας
και να αγγίξετε το πηδάλιο,
για να μη δουν ένα τζετ να πηγαίνει κατά πάνω τους.
Από μικρή ήθελα να γίνω πιλότος μαχητικών, ήταν το όνειρό μου.
Στη δευτέρα δημοτικού είπα "Θέλω να γίνω πιλότος μαχητικών".
ΕΠΙΣΜΗΝΑΓΟΣ ΛΟΡΕΝ ΣΛΙΚΤΙΝ
Δεν ήξερα τι σήμαινε.
Και νομίζω ότι το συνειδητοποίησα όταν έφτασα στην πρώτη μοίρα.
Πού και πού κοιτάω κάτω και λέω "Τι λες τώρα;"
Έξι αεροπλάνα πετάνε κολλητά.
Είναι τέλειο που πληρώνομαι γι' αυτό.
Βλέπουμε τις άκρες τριών πυραύλων ακριβώς πάνω από την καλύπτρά μας.
Ο τρίτος ηλεκτροστατικός αισθητήρας σημαδεύει τη βάση της ουράς.
Είσαι πιο κοντά απ' ό,τι νομίζεις, είναι αόριστο. Άρα…
Παράλληλα είμαι εκπαιδεύτρια, ανέλαβα την εκπαίδευση της Ομάδας 2023.
Θεωρώ ότι πρέπει να δίνω το παράδειγμα.
Αν υστερώ, φταίω εγώ. Άρα πρέπει να το δουλέψω.
Δεν είχα καθόλου αεροπορικό υπόβαθρο πριν να μπω στη σχολή πιλότων.
Δεν είχα έμφυτες ικανότητες, αλλά ήμουν αποφασισμένη.
Μελετούσα έξι ή εφτά μέρες κάθε βδομάδα, περνούσα την ίδια ύλη ξανά και ξανά.
Διότι μια κακή πτήση είναι δικό μου λάθος μόνο.
Αν δεν υπολογίσεις καλά και η βάση πυραύλου χτυπήσει το άλλο τζετ,
σκότωσες τον Αρχηγό.
Μάλιστα.
Η Απειλή είναι υπέροχος άνθρωπος. Θέλεις να μάθεις από αυτήν.
Χαίρομαι που υπάρχει κάποιος που θέλει να γίνεις καλύτερος.
Στόχος της είναι η Ομάδα 2023 να είναι καλύτερη από την Ομάδα 2022.
Ωστόσο αυτό μοιάζει ανέφικτο.
Πετούσα F-16 σ' όλη μου την καριέρα.
Έζησα στην Ιαπωνία τέσσερα χρόνια.
Ταξίδευα στον Ειρηνικό κι έκανα επιδείξεις ως ιπτάμενος επίδειξης σόλο.
Ο υποδιοικητής μου είχε υπάρξει Thunderbird No 1.
Μια μέρα μου είπε "Έχεις σκεφτεί να μπεις στους Thunderbirds;"
Κι εγώ είπα "Όχι, δεν θέλω να γίνω Thunderbird, είναι κότες.
Είναι ντίβες, φοράνε στενές στολές".
Αλλά όσο το συζητούσαμε, μάθαινα περισσότερα για την αποστολή.
Είναι οι πιο δύσκολες πτήσεις της ζωής μου.
Κι εκεί συνειδητοποίησα
ότι ήθελα να συμμετάσχω σε μια ομαδική προσπάθεια,
που χαρακτηρίζεται από επαγγελματισμό και αριστεία.
Αυτήν τη στιγμή έχω την αίσθηση
ότι κάνω ένα βήμα μπροστά και δύο βήματα πίσω.
Ελπίζω να συνεχίζω να προχωράω, αν και δεν βγαίνει μαθηματικά.
Μάλλον υποχωρώ.
47 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Η τυφλή εμπιστοσύνη είναι το ρητό της ομάδας.
Τυφλή εμπιστοσύνη σημαίνει ότι εμπιστεύεσαι
πως οι συνάδελφοί σου θα κάνουν τη δουλειά τους
με ακρίβεια χιλιοστού και τόσο καλά
που αρκεί να πετάς εσύ με ακρίβεια χιλιοστού.
Άνεμοι 3-2-0, οχτώ κόμβοι.
Έχετε άδεια απογείωσης απ' τον διάδρομο 3-4.
Η παράσταση αρχίζει!
Αν είσαι το δεξί αεροπλάνο, στρέφεις το σώμα σου 90 μοίρες,
γιατί το σημείο αναφοράς σου είναι ο Thunderbird 1.
Μένεις παγωμένος σε αυτήν τη θέση επί 40 λεπτά.
Οι πλαϊνοί δεν ξέρουν πού είναι το έδαφος και πού ο ουρανός.
Ξέρουν μόνο πού είναι ο αρχηγός.
Τον εμπιστεύονται χωρίς καμία επιφύλαξη.
Αν το Νο 3 βρεθεί εκτός θέσης,
εφόσον το Νο 4 πετάει στα τυφλά, θα χτυπήσει το Νο 3.
Ρόμβος. Τώρα.
Της ζητάμε να εμπιστευτεί τυφλά ότι θα είναι στη θέση του.
Χωρίς τυφλή εμπιστοσύνη
η επίδειξη θα αποτύχει.
Χτίζουμε την τυφλή εμπιστοσύνη μέσα από αμέτρητες επαναλήψεις.
Αποκτάται κατά την εκπαίδευση.
Η διέλευση σε σχηματισμό ρόμβου είναι το βαρόμετρο της ομάδας.
Αν ο σχηματισμός είναι ασύμμετρος και απλωμένος,
δεν υπάρχει εμπιστοσύνη.
Η διέλευση σε σχηματισμό ρόμβου μοιάζει ο πιο εύκολος ελιγμός.
Είναι ένας ρόμβος που περνάει μπροστά απ' τους θεατές.
Αλλά για να πετύχει ο ελιγμός,
στοχεύω να χτυπήσω στο έδαφος μπροστά απ' τους θεατές.
Διατηρώ σταθερό το άνυσμα ταχύτητας, στοχεύοντας να χτυπήσω στο έδαφος.
Και δεν χτυπάω στο έδαφος επειδή τοποθετείται ο Νο 2,
δημιουργεί άντωση στο αριστερό μου φτερό, γέρνει ελαφριά το τζετ μου
και διορθώνει το άνυσμα
μπροστά στο πλήθος σε ύψος 30 μέτρων.
Δεν γίνεται χωρίς απόλυτη εμπιστοσύνη μεταξύ μας.
Διότι μόλις δώσω την εντολή,
ή ο Ζικ θα λάβει θέση ή θα συντριβούμε.
Και δυστυχώς το έχουμε βιώσει.
ΣΚΟΤΩΘΗΚΑΝ THUNDERBIRDS ΜΕΤΑ ΑΠΟ ΣΥΝΤΡΙΒΗ
Το 1982 συνέβη ένα τραγικό δυστύχημα, γνωστό ως Δυστύχημα του Ρόμβου.
Οι γονείς μου μένουν στο Χάμπτον, χαίρομαι που γύρισα.
Ανυπομονούν για την επίδειξη.
Τέσσερα τζετ των Thunderbirds καρφώθηκαν στην έρημο,
με ταχύτητα περίπου 650 χλμ/ώρα.
Ερασιτέχνης τράβηξε τη φωτογραφία δευτερόλεπτα μετά τη συντριβή.
Οι Thunderbirds έκαναν εξάσκηση σε αυτόν τον εντυπωσιακό σχηματισμό.
Τα αεροπλάνα δεν συγκρούστηκαν, κατευθύνθηκαν προς το έδαφος.
Σκοτώθηκαν τέσσερις άντρες, μαζί με τον αρχηγό των Thunderbirds.
Συνετρίβη το αεροσκάφος του αρχηγού.
Τα υπόλοιπα αεροπλάνα τον ακολούθησαν και συνετρίβησαν μαζί.
Χάσαμε τον διοικητή, το Νο 2, το Νο 3 και το Νο 4
στις 18 Ιανουαρίου του 1982.
Οι πιλότοι της ομάδας με εμπιστεύονται απόλυτα ως αρχηγό του σχηματισμού.
Με τυφλή εμπιστοσύνη, γιατί μόνο έτσι λειτουργεί.
Αλλά πρέπει να κερδίσω την εμπιστοσύνη, γιατί με ένα λάθος μου
θα την πληρώσουμε όλοι.
Δεν θα βιαστούμε.
Πετάω διαφορετικά προς τον παρόν,
γιατί υπολογίζω μια άντωση που δεν παίρνω ακόμη.
Όταν θα μπορείς να πλησιάσεις, θα αρχίσω να γέρνω,
με σκοπό να συντριβώ.
Ακούγεται μακάβριο, αλλά δεν είναι.
Εσύ αυτό θα το διορθώσεις.
Θα πάρεις θέση και θα ανεβούμε.
Χωρίς πίεση.
Γεννήθηκα στο Ιλινόι. Όταν ήμουν μικρός, μετακομίσαμε στο Γκέινσβιλ της Φλόριντα.
ΣΜΗΝΑΓΟΣ ΖΑΚΑΡΙ ΤΕΪΛΟΡ
Οι γονείς μου χώρισαν όταν ήμουν μικρός.
Ο μπαμπάς μου ήταν εθισμένος στα ναρκωτικά.
Διάλεξε εκείνον τον τρόπο ζωής, αντί για την οικογένειά του.
Όταν ήμουν στην πρώτη λυκείου,
βάλαμε τον πατέρα μου σε κλινική αποτοξίνωσης τα Χριστούγεννα.
Τότε συνειδητοποίησα πόσο σοβαρά ήταν.
Νομίζω ότι εκείνη τη στιγμή είπα μέσα μου
"Δεν θέλω να καταλήξω έτσι".
Διάλεξα άλλο δρόμο και ασχολήθηκα με την Αεροπορία,
χάρη στον παππού μου, που μου ενστάλαξε αυτό το πάθος.
Έναν μήνα πριν την ορκωμοσία, μπήκε στο νοσοκομείο, ήταν σοβαρά.
Είπε "Θα πάω στην αποφοίτηση και θα δω τον πρώτο χαιρετισμό του".
Αν και σοβαρά άρρωστος, ήρθε στο Κολόμπους του Μισισιπή.
Μου καρφίτσωσε τα φτερά.
Και θυμάμαι που μου είπε "Θα διαπρέψεις.
Όποτε πετάς, να κοιτάς το δεξί φτερό, θα κάθομαι εκεί".
Δώστε μου λίγο χρόνο.
Όταν απεβίωσε, δεν μπόρεσα να πάω στην κηδεία.
Σκέφτηκα να βγάλω φωτογραφία στο δεξί φτερό πριν πετάξω.
Ανέβηκα, έβγαλα τη φωτογραφία κι είπα "Έχω νέο ζευγάρι".
Όποτε ανεβαίνω τη σκάλα, κοιτάζω το δεξί φτερό και λέω
"Παππού, κρατήσου, πάμε για τρελή πτήση".
Κάθε μέρα.
34 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Διορθώστε τις αποστάσεις.
Καλοί άνεμοι, καμία διόρθωση.
ΑΝΤΙΣΜΗΝΑΡΧΟΣ ΡΑΪΑΝ ΓΙΝΚΛΙΝ
Ως επίγειος παρατηρητής, δουλειά μου είναι να τους πω πώς θα φανούν στο πλήθος.
Καλή ανακύκλωση.
Μικρή αστάθεια.
Δεξιά, 90 μοίρες. Καλός σχηματισμός.
Ίσως αργά στο πρώτο μισό.
Ελέγχω αν υπάρχει η συμμετρία,
αν τα σόλο διασταυρώνονται εκτός άξονα.
Θέλω να είναι άψογοι.
Έτοιμοι. Ξεφύλλισμα.
Αρκετά καλό.
Θα παρακολουθούμε την εκπαίδευσή τους, καθώς πλησιάζει η πιστοποίηση.
Τίποτα δεν είναι δεδομένο.
Η ημέρα πλησιάζει απειλητικά.
Ξέρω ότι και ο Άστρο το σκέφτεται
και όλοι οι πιλότοι το σκέφτονται.
"Δεν πρέπει να τα κάνω μαντάρα".
Ιδίως οι νέοι.
Ο Πρίμο σπούδασε ποινική δικαιοσύνη.
Προσπαθούσα να καταλάβω πώς μπαίνουν σε μαχητικά αεροσκάφη.
Σπούδασε ποινική δικαιοσύνη και έγινε πιλότος.
Το ξεφύλλισμα σε υψηλή επίδειξη είναι πολύ δύσκολος ελιγμός.
Και κλείνουμε με αυτόν.
Εντάξει, πάμε.
Άνοδος 7.000 πόδια/λεπτό, υψόμετρο 30.000 πόδια.
Και περνάμε στο τέσσερα.
Έτοιμοι για ξεφύλλισμα. Τώρα.
Καλή ευθυγράμμιση.
Το Νο 2 έφυγε. Εκτελέστε.
Υψόμετρο.
Πετάμε τόσο κοντά στο έδαφος,
που απενεργοποιούμε λειτουργίες που αποτρέπουν συντριβές.
Προειδοποίηση.
Ανύψωση! Προσοχή! Προειδοποίηση!
Ένα μίλι.
Διορθώστε αποστάσεις. Χάλια βγήκε ο καπνός.
Ανασύνταξη. Να πάρει.
Σε αυτόν τον ελιγμό, ο Πρίμο πρέπει να αντέξει θετικά g,
αλλά καθώς ελέγχει το πηδάλιο θα υπομένει κάθετα g.
Στο σώμα του θα ασκούνται δύο δυνάμεις.
Έλα, κράτα γερά.
Πολύ επιθετική η γραμμή ανασύνταξης.
Πορεία 310, 320, 330.
Βρες τη γραμμή. Έλα, Πρίμο.
-Έχασε τη γραμμή. -Ναι.
-Πάμε άλλη μία. -Ίσως.
Για να βρει ο Πρίμο τη γραμμή.
ΕΝΗΜΕΡΩΣΗ ΜΕΤΑ ΑΠΟ ΤΗΝ 8η ΑΣΚΗΣΗ
Η ανασύνταξη άργησε πολύ.
Τι λες τώρα;
Ναι, καθόλου καλή εικόνα.
Ο Πρίμο δυσκολεύεται με την ανασύνταξη στο ξεφύλλισμα.
Κάνει μια κλειστή στροφή 135 μοιρών, πετώντας ανάποδα,
ενώ με ψάχνει για να έρθει δίπλα μου.
Εντός δευτερολέπτων.
Το γυρίζεις στην αρχή;
Νομίζω ότι έχεις πολλά g.
Θέλεις να φτάσεις χαλαρά εδώ και μετά να επιταχύνεις.
Κάπως έτσι.
Όταν είσαι νέος στις επιδείξεις,
επικρατεί τεράστια πίεση να τα καταφέρεις.
Στην εκπαίδευση ο χρόνος είναι περιορισμένος.
Στη δεύτερη ανασύνταξη βρίσκομαι πολύ χαμηλά.
Δεν ξέρω αν βρίσκομαι πολύ μακριά
κατά την έξοδο.
Απ' την άλλη δεν θέλω να φτάσω στα εφτά g.
Ο ελιγμός ξεφυλλίσματος συγκεκριμένα
ταλαιπωρεί τους πάντες και αναμοχλεύει αναμνήσεις,
όχι επειδή είναι ο βασικός ελιγμός μας, αλλά επειδή ήταν το τελευταίο δυστύχημα.
Το 2018
χάσαμε τον επισμηναγό Κέιτζουν Ντελ Μπάγνο
στον ελιγμό ξεφυλλίσματος, ακριβώς στη φάση ανασύνταξης.
Έκτακτη είδηση.
Πιλότος των Thunderbirds σκοτώθηκε σε συντριβή έξω απ' το Λας Βέγκας.
Ένα F-16 συνετρίβη κοντά στην αεροπορική βάση Νέλις.
Συνετρίβη κατά τη διάρκεια εκπαιδευτικής πτήσης.
Ήταν το τρίτο ατύχημα των Thunderbirds σε λιγότερο από δύο χρόνια.
Η αεροπορική βάση ανακοίνωσε ότι ήταν ο επισμηναγός Στίβεν Ντελ Μπάγνο.
Σύμφωνα με το πόρισμα, ο πιλότος Στίβεν Ντελ Μπάγνο
δεν ασκούσε έλεγχο στο πηδάλιο για ένα σύντομο διάστημα,
καθώς το σκάφος στροβιλιζόταν προς το έδαφος.
ΤΖΟ ΚΑΙ ΣΙΝΤΙ ΝΤΕΛ ΜΠΑΓΝΟ ΓΟΝΕΙΣ ΚΕΪΤΖΟΥΝ
ΣΑΝΤΑ ΚΛΑΡΙΤΑ, ΚΑΛΙΦΟΡΝΙΑ
Όλοι θέλουν το παιδί τους να πει πρώτα "μαμά" ή "μπαμπάς".
Ο Στίβεν ήταν ακόμα σπόρος και δεν είχε μιλήσει ακόμα.
Ένα αεροπλάνο πετούσε από πάνω μας, εκείνος έδειξε προς τον ουρανό.
Αεροπλάνο.
Σοβαρά τώρα είπες αεροπλάνο;
Δεν μπορείς να πεις ούτε μαμά ούτε μπαμπά.
Το αεροπλάνο έχει περισσότερες συλλαβές.
Η μαμά έχει δύο. Ο μπαμπάς το ίδιο. Αλλά είπε αεροπλάνο.
Από εκεί ξεκίνησαν όλα.
Ήταν δύο ή τριών χρόνων.
Τι λέει, μπαμπά; Πήρα να σου πω ότι είναι πλέον επίσημο.
Όλη η ομάδα Thunderbirds μου τηλεφώνησε για να μου πει
ότι θα είμαι το επόμενο Νο 4.
Λοιπόν, σ' αγαπώ. Καλά να περάσετε.
Τα ξαναλέμε. Να προσέχετε. Γεια.
ΕΠΙΣΜΗΝΑΓΟΣ ΣΤΙΒΕΝ ΝΤΕΛ ΜΠΑΓΝΟ
Ήταν μια μέρα σαν όλες τις άλλες.
Ήμουν στη δουλειά.
Ήρθε ο διευθυντής πληροφορικής στο γραφείο μου και είπε
"Τζο, έγινε ένα ατύχημα στην αεροπορική βάση Νέλις με F-16".
Και του λέω "Είπαν Thunderbirds;"
Και είπε "Όχι".
Απάντησα
"Εφόσον δεν είναι Thunderbirds,
είμαι σίγουρος ότι ο Στίβεν είναι καλά.
Δεν υπάρχει θέμα".
Μου τηλεφωνεί η Σίντι.
"Δύο ένστολοι χτυπάνε την πόρτα. Τι να κάνω;"
Ο Τζο δεν ήταν σπίτι, αλλά έπρεπε να τους καλέσω μέσα.
Είχαν δύσκολη δουλειά.
Ο ιερέας φέρθηκε εξαιρετικά. Με αγκάλιασε, με άφησε να κλάψω.
Ο αξιωματικός κατάφερε πολύ καλά
να παραμείνει ψύχραιμος.
Δεν καταλαβαίνω πώς το κάνουν αυτό.
Ποτέ δεν είχα σκεφτεί ότι ο Στίβεν θα σκοτωνόταν με το αεροπλάνο.
Γιατί ήταν πάρα πολύ σχολαστικός
και πολύ προσεκτικός στο πιλοτάρισμα.
Πιο πιθανό θεωρούσα να σκοντάψει και να χτυπήσει το κεφάλι του,
παρά να σκοτωθεί με το αεροπλάνο.
ΠΟΡΙΣΜΑ ΕΠΙΤΡΟΠΗΣ ΔΙΕΡΕΥΝΗΣΗΣ ΑΕΡΟΠΟΡΙΚΩΝ ΔΥΣΤΥΧΗΜΑΤΩΝ
Η έρευνα
δεν κατέδειξε ότι ο Στίβεν είχε κάνει κάποιο λάθος.
Συνέβη στην ανασύνταξη μετά το ξεφύλλισμα.
Η διαφορά των g τον άφησε αναίσθητο.
Ήταν πολύ κοντά στο έδαφος, δεν προλάβαινε.
Και η πορεία του ήταν,
αν θυμάμαι καλά, σε γωνία 90 μοιρών.
Ξέραμε ότι είχαν μείνει ελάχιστα ίχνη του.
Είναι ό,τι χειρότερο υπάρχει.
Περιμένεις ότι θα χάσεις τους γονείς σου,
αλλά δεν περιμένεις να χάσεις το παιδί σου.
27 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Τώρα θα εκτελέσουν τον διαχωρισμό.
Σημαίνει ότι η επίδειξη ολοκληρώθηκε και θα προσγειωθούν.
Θα ακούσουμε τους κωδικούς προσγείωσης, απ' το 1 ως το 6, με αυτήν τη σειρά.
ΕΠΙΣΜΗΝΑΓΟΣ ΜΠΟΜΠΙ ΓΚΟΥΛΑ
Και έτσι ξέρω από πριν τι θα επισκευάσουμε.
Οι Thunderbirds επιστρέφουν. Το Νο 1 δίνει κωδικό 2.
Το σύστημα ελέγχου παρουσίασε βλάβη.
Καλή πτήση.
Καλώς ήρθατε στον χώρο στάθμευσης, εδώ ξεκινάνε και καταλήγουν οι επιδείξεις.
ΣΟΥΑΓΚ ΜΗΧΑΝΙΚΟΣ
Εδώ πέφτει δουλειά.
Έχουμε μηχανικούς, αεριωθούμενα, λάδια, καύσιμα.
Χύνουμε αίμα, δάκρυα και ιδρώτα.
Δεν έχουμε την πιο δελεαστική δουλειά στον κόσμο.
Μπαίνουμε στην κοιλιά του κτήνους, μουτζουρωνόμαστε.
Αλλά όταν το τζετ φέρει το όνομά σου κι είσαι ο μηχανικός του,
είναι σημαντικό.
Δεν είναι μόνο έξι πιλότοι.
Περίπου 130 μέλη της μοίρας
δουλεύουν αγόγγυστα κι αβίαστα για να γίνει η δουλειά.
Περνάω πιο πολύ χρόνο με το σκάφος απ' ό,τι με οικογένεια και φίλους.
Θέλεις να είναι το κορυφαίο σκάφος, σε ομορφιά και σε πτήση.
Θέλεις να το εμπιστεύονται. Είναι το μωρό σου.
Εδώ δεν αστειευόμαστε.
Ένα μεγάλο λάθος είναι ζήτημα ζωής και θανάτου.
Στη συντήρηση τηρούνται υψηλά πρότυπα, αλλά ενίοτε κάτι δεν πάει καλά.
Το εκτινασσόμενο κάθισμα είναι υπέροχη λειτουργία ασφαλείας.
Μας επιτρέπει να εγκαταλείψουμε ένα αεροσκάφος που κινείται ταχύτατα.
Το αλεξίπτωτο σου σώζει τη ζωή.
Αλλά πρόκειται για πολύ βίαιη διαδικασία.
Τραβάς έναν μοχλό, που ενεργοποιεί έναν πύραυλο από κάτω σου,
και υπομένεις 20 με 25 φορές τη δύναμη της βαρύτητας,
καθώς σε εκτινάσσει.
Ο Μαϊάμι πριν λίγα χρόνια αναγκάστηκε να εκτιναχτεί.
Έχασε δυόμισι πόντους σε ύψος.
Βαθιά εισπνοή.
Οι μύες του έχουν μικρύνει.
Κάτι που εν καιρώ προκαλεί ασβεστώσεις και μυϊκούς κόμπους στην πλάτη.
Οι δυνάμεις συμπίεσης το επιδεινώνουν.
Επειδή υποβάλλεστε σε g, είστε πάντα υπό συμπίεση.
Μια πολύ απλή άσκηση είναι να χαλαρώσεις
και να τραβήξουμε το πιο κοντό πόδι.
Πονάς καθόλου;
Δεν νιώθω καθόλου εύκαμπτος.
Πρέπει να σου κάνω γιόγκα.
Η εκτίναξη έχει τεράστιο σωματικό και ψυχικό αντίκτυπο.
Αν ξαναπετάξεις μετά από μία εκτίναξη, είναι θαύμα.
Αλλά αν ένας πιλότος εκτιναχθεί δύο φορές, μάλλον δεν θα πετάξει ποτέ ξανά.
Όταν προσγειώθηκα μετά την εκτίναξη, τα χέρια μου έτρεμαν ανεξέλεγκτα.
Ήταν ένα εμπόδιο που έπρεπε να υπερπηδήσω.
Αλλά ένας απ' τους ανθρώπους που με βοήθησε ήταν ο Νο 5.
Πάντα στεκόταν στο πλευρό μου.
Τον ρώτησα αν ήθελε να του κάνω ψώνια.
Του μίλησα γενικά, γιατί ήταν τραυματική εμπειρία.
Τότε συνειδητοποίησα τι είδους άνθρωποι απαρτίζουν αυτήν την ομάδα.
Πάντως οι πρώτες 180 μοίρες της στροφής ήταν καλές ως προς το υψόμετρο.
Ξεκίνησα με 340.
Ο Νο 5 είναι ο άλλος εκπαιδευτής της ομάδας.
Υπηρετεί για δεύτερη χρονιά και πέρσι πετούσε στο Νο 6.
Έτοιμοι. Τώρα!
Διδάσκω κυρίως με απεικονιστικά μέσα, χρησιμοποιώ τις γραμμές GPX.
Δείχνω πού είμαι για συγχρονισμό.
Πάντα υπάρχει ο παράγοντας "Μπορεί να σκοτωθώ",
αλλά αυτό εκκρίνει αδρεναλίνη και συγκεντρώνεσαι.
Μην πέσεις πάνω στον ρόμβο, μην πέσεις στο έδαφος.
Και επίσης μην πέσεις πάνω μου.
Αυτό είναι ένα C-130 Hercules. Είδαμε πτώσεις αλεξιπτωτιστών.
Είναι τεράστιο.
ΟΚΤΩΒΡΙΟΣ 2000
Έχει τους τροχούς εκεί κάτω. Πάντα μου άρεσε αυτό το σχέδιο.
Αυτά είναι.
Καλύτερα δεν έχει.
Πετάνε αεροπλάνα από πάνω σου.
Ποιος είναι αυτός;
-Άπαιχτος ο τύπος. -Ναι.
-Φοβερό πλάνο. -Τέλεια φωτογραφία.
Το σπίτι ήταν γεμάτο αεροπλάνα.
Στο γκαράζ υπήρχαν ένα σωρό μοντέλα.
ΜΠΕΡΝΙ ΕΛΙΟΤ ΜΗΤΕΡΑ
Έκανε τα μαθήματά του στον δρόμο για το σπίτι,
γιατί μετά θα έφτιαχνε αεροπλάνα.
Όταν ήταν μικρός, ο Κέβιν τον πήγαινε συνέχεια επισκέψεις στη NASA.
Έτσι μεγάλωσε.
Το είχε στο αίμα του.
"Θα γίνω αστροναύτης".
Όταν ήταν τεσσάρων, στο νηπιαγωγείο,
τους ζητήθηκε να ζωγραφίσουν μια εικόνα του διαστήματος.
ΚΕΒΙΝ ΕΛΙΟΤ ΠΑΤΕΡΑΣ
Ήταν κάτι πολύ διαφορετικό.
Τα τετράχρονα ζωγραφίζουν τον ουρανό μπλε.
Εκείνος ήξερε ότι το διάστημα είναι σκοτεινό.
Ζωγράφιζε σταθερά το διαστημικό λεωφορείο.
Ποτέ δεν το ξεπέρασε.
Όταν τον γνώρισα, μου είπε ότι σκόπευε να γίνει αστροναύτης.
Κι εγώ σκέφτηκα
"Ναι, καλά, μεγάλε. Κάνε όνειρα".
Οι αστροναύτες της NASA είναι πιλότοι της Αεροπορίας ή του Ναυτικού,
πιλότοι δοκιμών.
Ήξερα ότι αν ήθελα να πάω στο διάστημα, αυτές τις επιλογές είχα.
Πήγα στη Σχολή Όπλων και μετά πήγα στη Σχολή Πιλότων Δοκιμών.
Αποφοίτησα έναν χρόνο μετά,
ως ένας από τους τρεις ανθρώπους
που έχουν αποφοιτήσει και από τις δύο σχολές επίλεκτων.
Ήξερα πολύ καλά τι ήθελα να κάνω στη ζωή μου.
-Τα αεροπλάνα σας ευθυγραμμίστηκαν. -Εντάξει.
Απ' τις 18.000 αιτήσεις κατέληξαν σε 1.000.
Ήμουν ανάμεσα στους 120 επιλεχθέντες.
Λίγο πριν ο γιος μου γίνει ενός, τον Φεβρουάριο,
με κάλεσαν για δεύτερο γύρο συνεντεύξεων, είχαμε μείνει 40 ή 50 πλέον.
Ήμουν υποψήφιος αστροναύτης. Και ήταν πολύ σουρεαλιστικό.
Εκείνη τη στιγμή σκέφτηκα
"Αφού έφτασα ως εδώ, υπάρχει πιθανότητα να τα καταφέρω".
Ώσπου μου τηλεφώνησε ο φίλος μου ο Μπρικ, ο διοικητής των Thunderbirds.
Προβληματίστηκα πολύ ποιος θα με αντικαθιστούσε.
ΣΜΗΝΑΡΧΟΣ ΤΖΟΝ ΚΟΛΝΤΟΥΕΛ
Αυτό που μετράει είναι ποιος είναι ο Νο 1, ποιος ηγείται της ομάδας.
Γιατί αυτός θα δώσει το στίγμα,
αυτός θα καθορίσει τη γενική νοοτροπία της μοίρας.
Και πρέπει να βρούμε τον κατάλληλο.
Είπε "Άστρο, θέλω να σκεφτείς να κάνεις αίτηση για να ηγηθείς της ομάδας".
Και του είπα "Αποκλείεται".
Η αίτηση στη NASA είχε πάει καλά, σε λίγο άρχιζα συνεντεύξεις.
Ήξερα τι με περίμενε, δεν ήταν αεροπορικές επιδείξεις.
24 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
ΘΥΜΟΣ ΓΙΑΤΡΟΣ ΙΠΤΑΜΕΝΩΝ
Πρέπει να ξέρω να πετάω, να κατανοώ τους πιλότους, να τους προσέχω.
Αλλά λατρεύω κάτι συγκεκριμένο που κάνω στις επιδείξεις,
οργανώνω τη Λάμψη.
Ο Αρχηγός και οι ιπτάμενοι σόλο
ακολουθούν τα σινιάλα συσκευής φωτός για να ευθυγραμμίζονται τέλεια.
Πετάνε με 1.000 χλμ/ώρα
και έχουν μόνο ένα κλάσμα του δευτερολέπτου
για να κοιτάξουν προς τα πίσω και να βρουν αυτό το φωτάκι,
να το βάλουν σημάδι και να ευθυγραμμιστούν με αυτό.
19η ΑΣΚΗΣΗ
Αστάθεια στην είσοδο το τρία.
Καλές συνθήκες. Πάμε, Πρίμο. Το 'χεις.
Σε αυτήν τη φάση της εκπαίδευσης
αρχίζω και παρατηρώ ότι υπάρχει εκνευρισμός.
Τους έχει γίνει αγκάθι μια συγκεκριμένη κίνηση,
που φαίνεται ότι χρονίζει.
Ελάτε, πάμε να τα καταφέρουμε.
Ελάτε, θα κάνουμε πρόοδο.
Έτοιμοι, τώρα.
Ωραία, μ' αρέσει.
Σήκω.
Άνοδος.
Πολύ ωραίο.
Πάρε το προβάδισμα.
Ναι, εξαιρετικό.
Πορεία 330, 340, 350.
Πορεία 360, 370.
Έχει αργήσει.
Έλα, πρόλαβέ τον.
Κακή γωνία ανασύνταξης.
Είναι ό,τι πιο απογοητευτικό.
Δεν μπορώ να κάνω την ανασύνταξη.
Χώρος επίδειξης.
23η ΑΣΚΗΣΗ
Ξέχνα τη συμμετρία, πήγαινε εκεί εγκαίρως.
Δυνατά.
Έλα, βρες τους.
Μακριά.
Έχεις πολλά g.
Ψάξ' τον εκεί που νομίζεις ότι είναι.
27η ΑΣΚΗΣΗ
Έλα, σταθερά. Μη μένεις πίσω.
Τι συμβαίνει εδώ;
Δεν ευθυγραμμίζονται.
Φοβερό.
Η περιστροφή μου είναι υπερβολική. Και η ανασύνταξη πάει χάλια.
38η ΑΣΚΗΣΗ
Λίγο χαμηλά. Έλα τώρα.
Χώρος Επίδειξης. Αργά.
Είσαι 300 μέτρα πιο χαμηλά, άρα αλλάζουν η γωνία σου και τα g.
Κάθε χρόνο έχουμε ένα θέμα.
Ποτέ δεν ξέρουμε ποιο θα είναι ή ποιος θα το έχει.
Είναι δικό σου. Σκίσε.
Δυνατά!
Πάμε, έλα!
Αριστερά.
Έλεος!
Στο τσακ ήταν.
Αυτή η εβδομάδα ήταν έντονη.
Προέκυψαν δύο συνεχόμενα περιστατικά ασφαλείας,
όπου τα αεροσκάφη και οι άνθρωποι κινδύνευσαν.
45η ΑΣΚΗΣΗ
-Δύο. -Τρία.
Τέσσερα.
Νιώθω τις αναταράξεις, δεν ξέρω αν φαίνονται στο βίντεο, έτσι πήγαινα.
Πετάμε στη σειρά.
Γέρνουμε και είμαστε ο 1, ο 2, ο 3, ο 4.
Είμαι πολύ κοντά κάτω από τον Αρχηγό.
Ένιωσα ανασφάλεια τόσο κοντά του, δεδομένων των ικανοτήτων μου.
Έπρεπε να κάνω μεγάλη διόρθωση ως προς τον Πρίμο.
Ο χρόνος μετράει από τώρα.
Γαμώτο.
Και τα ακροπτερύγιά μας…
Δεν θέλω να ξέρω πόσο κοντά βρέθηκαν.
Μόνη επιλογή του Πρίμο ήταν να αποκοπεί απ' το σμήνος.
Και μετά είδαμε το βίντεο άπειρες φορές στην ενημέρωση.
Όσο μπορείς, Ζικ,
σταθεροποίησε τα πτερύγιά σου με τον Αρχηγό.
Βλέπεις το περιθώριο που είχες;
Απορροφήστε ό,τι μπορείτε. Αν δεν μπορείτε, αποκοπείτε.
Ένιωσα πολύ απαίσια που έθεσα σε τόσο μεγάλο κίνδυνο τον Πρίμο.
Όταν πας σπίτι συνειδητοποιείς πόσο επικίνδυνο ήταν,
ότι θα μπορούσε να ήταν ολέθριο για όλους μας,
κάτι που δεν θες να σκέφτεσαι όταν θα πας για δουλειά την επομένη.
Λοιπόν, ευχαριστώ όσους μας βλέπετε.
Θα παρακολουθήσετε τη νέα σειρά ελιγμών.
Όταν ήρθα στην ομάδα τον Αύγουστο του 2018,
είχαμε ζήσει τρία δυσάρεστα περιστατικά Κλάσης Α.
Σε ένα περιστατικό υπήρξε απώλεια ζωής.
Με ενδιέφερε πολύ η ιστορία της ομάδας.
Σε ένα συρτάρι μου υπήρχαν ένα σωρό παλιά έγγραφα,
που έφταναν πολύ παλιά, ως τη δεκαετία του '90 και του '80.
Και μια μέρα άρχισα να τα διαβάζω.
Άρχισα να αποκτώ μια γενική εικόνα των προηγούμενων ομάδων.
Σε κάποια σημεία είχαμε απομακρυνθεί, χωρίς να το έχουμε αντιληφθεί.
Μετά από δυστυχήματα ή σοβαρά περιστατικά,
η ηγεσία αντιδρούσε αυξάνοντας το υψόμετρο και διευρύνοντας τις αποστάσεις.
Ενίοτε είναι δύσκολο να εντοπίσεις τη διείσδυση μιας λάθος νοοτροπίας
σε έναν οργανισμό.
Ενίοτε όχι.
Τα τελευταία 20 χρόνια
η διέλευση σε σχηματισμό ρόμβου γίνεται έτσι.
Είναι ασύμμετρη, εκτός θέσης, με αποστάσεις.
Αλλά ο θεσμός αυτός είχε άλλο στόχο.
Ένας μη ειδικός θα έλεγε
ότι τα αεροσκάφη είναι ασφαλή όταν απέχουν μεταξύ τους πολύ.
Τα σκάφη είναι ασφαλή σε μεγάλο υψόμετρο.
Αλλά όταν ο Μπρικ έκανε την αναδρομή, σκέφτηκε τη θεωρία
ότι μπορούμε να βελτιώσουμε την επίδειξη
πετώντας σε πιο στενό σχηματισμό.
Σε επίπεδο θεάματος, αλλά και ασφάλειας.
Δεν είναι προφανές.
Συνειδητοποίησε ότι όσο πιο κοντά ερχόμαστε,
όσο πιο πολύ επιδιώκουμε ακρίβεια, τόσο πιο ασφαλές.
Σ' αυτό το επίπεδο μόνο εκεί μπορείς να εστιάσεις.
Και εστίασα στο να κάνω την επίδειξη ακόμη πιο δύσκολη, αντί για πιο εύκολη.
Η σειρά, η μεθοδολογία.
Πρέπει να πετάμε κοντά, χαμηλά και να βρούμε τρόπο να είναι ασφαλές.
Δεν θα γινόταν εν μία νυκτί.
Ανησυχούσα ότι μετά την αποχώρησή μου θα γινόταν απόπειρα αναίρεσης όλων αυτών.
Χρειαζόμασταν να πάρει κάποιος τη σκυτάλη και να συνεχίσει.
Κάποιος με τις γνώσεις τακτικής ενός απόφοιτου της Σχολής Όπλων,
με τις γνώσεις φυσικής και αεροδυναμικής απόφοιτου της Σχολής Πιλότων Δοκιμών.
Δεν υπάρχουν τέτοιοι άνθρωποι. Βασικά υπήρχε ένας.
Κι όσο το γυρόφερνα στο μυαλό μου,
συνειδητοποίησα τι μου είχε προσφέρει η Αεροπορία.
Στη Σχολή Όπλων με έκανε κορυφαίο εκπαιδευτή,
στη Σχολή Πιλότων Δοκιμών έμαθα τις λεπτομέρειες στις πτήσεις ακριβείας.
Κι άρχισα να θεωρώ εγωιστικό να κυνηγήσω το παιδικό μου όνειρο,
ενώ υπήρχε η δυνατότητα να αφήσω τεράστιο αντίκτυπο
μεταμορφώνοντας μια ομάδα που θα ενέπνεε όλη τη χώρα.
Ήταν ώρα να το ανταποδώσω.
Απ' τον χώρο στάθμευσης αεροσκαφών πήγα στο γραφείο μου
κι έγραψα το πιο δύσκολο μέιλ που έχω γράψει ποτέ.
Είπα ότι έπρεπε να αποσύρω την αίτησή μου,
επειδή είχα επιλεγεί ως Νο 1 στους Thunderbirds.
Είχα βρεθεί πολύ κοντά.
Είχα αρχίσει να φαντάζομαι πόσο εκπληκτικό θα ήταν
να γίνει το όνειρο πραγματικότητα.
ΝΤΕΪΤΟΝΑ ΜΠΙΤΣ, ΦΛΟΡΙΝΤΑ
Ας μιλήσουμε για την Ντεϊτόνα 500.
Πολλοί θαυμαστές, που δεν είναι θαυμαστές εναέριων επιδείξεων, θα δουν την ομάδα.
Η Ντεϊτόνα είναι σημαντική.
Οι Thunderbirds έχουν πετάξει πάνω απ' την Ντεϊτόνα 500
επί 12 συναπτά χρόνια, 13 φορές συνολικά.
Βρισκόμαστε στα μισά της εκπαίδευσης,
και υπήρξε αμφισβήτηση αν έπρεπε να το κάνουμε.
Θα διακόψουμε την εκπαίδευσή μας για μια σημαντική δημόσια εκδήλωση;
Συνεντεύξεις Τύπου επί μία βδομάδα. Τεράστια διαφήμιση.
Είναι πολύ θετικό αφενός,
αφετέρου διακόπτει την εκπαίδευση.
Και λίγο πριν την πιστοποίηση.
19 ΦΕΒΡΟΥΑΡΙΟΥ ΗΜΕΡΑ ΑΓΩΝΑ
Είναι σημαντικό να κάνουν διέλευση κατά την ανάκρουση του εθνικού ύμνου.
Δεν είναι επίσημη επίδειξη.
Και ενώ στις επιδείξεις παρευρίσκεται το κοινό της περιοχής,
στην Ντεϊτόνα 500 θα τους δει ο κόσμος όλος.
Καμία πίεση.
Κατά την ανάκρουση, θα εμφανιστούμε όταν θα ακούγεται η λέξη "Γενναίοι",
ακριβώς σε εκείνο το μικροδευτερόλεπτο.
Και πρέπει να περάσουμε ανάμεσα απ' το C και το E της πινακίδας.
Απαιτείται ακρίβεια εκατοστών και μικροδευτερολέπτων
στην πρώτη μας δημόσια εμφάνιση.
Τον εθνικό ύμνο σήμερα θα ερμηνεύσει
ο Μπρέλαντ, καλλιτέχνης και τραγουδοποιός με πλατινένιο δίσκο.
Μόλις πάρει θέση αυτός,
πες στον Αρχηγό ότι όλα καλά και ενημέρωσε για τους χρόνους.
Ξεκινάμε στις 10.
Πέντε μείον 40.
Εγκαίρως, Αρχηγέ.
Στα 330 σταθερά.
Ώρα άφιξης, 19:48:45.
Ελήφθη.
Πορεία 300.
-Καθυστέρηση πέντε δεύτερα. -Μικρή αλλαγή.
Νέα ώρα άφιξης. 59:15. Ένα λεπτό.
Πάτα το. Πέντε δεύτερα καθυστέρηση.
Το πατάω λίγο, πορεία 340.
Καπνός, έτοιμος.
Είναι εκτός θέσης.
Γρήγορα, Αρχηγέ.
Δέκα δεύτερα καθυστέρηση.
Δεν θα προλάβουμε.
Χώρος επίδειξης.
Χειροκροτήστε τους Thunderbirds της Πολεμικής Αεροπορίας
για τη διέλευση που πραγματοποίησαν.
Έχασα τη στιγμή που ξεκίνησε στα 47, γιατί έκανα υπολογισμούς.
Αυτό δεν άρεσε σε κανέναν, ούτε στους διοργανωτές ούτε στις ομάδες.
Είχε αρχίσει το στράβωμα.
"Μέχρι να έρθουν θα έχει τελειώσει ο αγώνας".
Οι Thunderbirds εκπαιδεύονται να κάνουν ελιγμούς σε κλάσματα δευτερολέπτων.
Σήμερα αργήσαμε στον εθνικό ύμνο κατά 10 δευτερόλεπτα.
Έχουμε δουλειά.
Ο Αρχηγός τσαντίστηκε. Η ομάδα τσαντίστηκε.
Ναι.
Νιώθεις το βάρος
του τεράστιου λάθους κατά τη διέλευση.
Είναι ομαδική αποτυχία.
Και είναι δύσκολο, γιατί πλησιάζει η πιστοποίηση.
Κι εγώ νιώθω ότι υστερώ.
8 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Αναμείνατε για ξεφύλλισμα. Ξεφύλλισμα. Τώρα.
Καπνοί.
Ανασύνταξη.
Περιστροφή. Ισχύς.
Ο 3 είναι εκεί.
Ισχύς. Ανακύκλωση. Άνοδος.
Να ο Αρχηγός.
Διόρθωση πηδαλίου. Όσο χρειάζεται.
Και επανήλθαμε.
Ξέρεις ποιον έχουμε καλεσμένο σήμερα; Τον καινούργιο Νο 3.
Πλέον μαθαίνεις τα κόλπα συμμετέχοντας στον ρόμβο.
Τι σκέψεις σού περνάνε απ' το μυαλό;
Πρέπει να πω ότι οι πτήσεις επίδειξης σου κόβουν τον αέρα.
Πρόκειται αυστηρά για επανάληψη.
Πρέπει να κάνεις συνέχεια το ίδιο λάθος, μέχρι να κουμπώσει.
Τώρα.
Τα ακροπτερύγια απέναντι.
Τη δύναμή μας ορίζει ο πιο αδύναμος κρίκος.
Όλοι θα δυσκολευτούν, αλλά μετράει το πώς διαχειρίζεσαι τις δυσκολίες.
Δεν βλέπεις την πρόοδο, όταν έχεις δύο εξόδους έξι μέρες την εβδομάδα.
Σφίγγεις τα δόντια, πετάς όσο καλύτερα μπορείς.
Λίγο νωρίς. Αλλά δεν βοηθάει το να πηγαίνεις γρήγορα.
Περιμένεις να δεις πρόοδο.
Πέταξα διάφορα αεροπλάνα μέχρι να μάθω να προσγειώνομαι.
Τι λες τώρα; Κοιτάει τον Αρχηγό.
Τα κατάφερε.
Μ' αρέσει. Αρκετά καλό.
Η πιστοποίηση είναι ομαδική προσπάθεια. Αυτό σε αγχώνει;
Με αγχώνει πολύ.
Γεια σας και πάλι. Ο στόχος ήταν…
Νομίζω ότι βελτιωθήκαμε απ' την πρώτη φορά.
Ποτέ δεν είναι εύκολο να νιώθεις αυτοπεποίθηση για την απόδοσή σου.
Το εύκολο θα είναι να επαναπαυτούμε, επειδή μοχθήσαμε πολύ μέχρι τώρα.
Αλλά δεν θα επαναπαυτούμε. Οι Thunderbirds δεν λειτουργούν έτσι.
Σημασία έχει το όνομα.
Πάντα ανησυχούμε ότι ίσως δεν θα φτάσουμε στον στόχο πριν την πιστοποίηση COMACC.
Απίστευτο!
Είναι ένα παιχνίδι.
Προσπαθείς να μπλοκάρεις το δεξί χέρι του διπλανού στον χαιρετισμό.
Θα το ξαναπαίξω.
Απέτυχες!
Κοιτάξτε τον Ζικ! Εκπληκτικό!
Είσαι Thunderbird του 2023.
3 ΗΜΕΡΕΣ ΩΣ ΤΗΝ ΠΙΣΤΟΠΟΙΗΣΗ
Ταμάγιο! Έλα εδώ.
Κρατάς την άλλη πλευρά του ISA; Για να σταθεροποιηθεί;
Ήταν πολύ δύσκολη βδομάδα.
Είχαμε βλάβη στον σερβομηχανισμό του σταθεροποιητή.
Ταμάγιο, δώσε μου κόφτη ή πλάγια πένσα.
Αυτήν τη στιγμή το κρύο έχει πέσει στους μείον 10 βαθμούς.
Μας περιμένει δύσκολη νύχτα. Ως τις δύο το πρωί.
Σκοτείνιασε γρήγορα.
Και κάνει πολύ κρύο ξαφνικά.
Έχεις κουραστεί, κρυώνεις.
Πεινάς.
Θες να πας σπίτι να κοιμηθείς.
Αλλά το σκάφος πρέπει να πετάξει αύριο και θα πετάξει αύριο.
Πορεία 280.
Στα 300.
Στα 330.
Στα 340.
Στα 350.
Στα 360.
Είναι 130 μοίρες πιο πίσω.
Ναι.
Αυτό συμβαίνει επειδή είσαι εκτός θέσης στο πλάι.
Έχεις δει τον Αρχηγό να εκτελεί αυτόν τον ελιγμό μερικές φορές,
άρα ξέρεις πού πάει.
Γι' αυτό πάντα τον ρωτάω σε ποια γραμμή θα βρίσκεται.
Όταν ξέρω ποια γραμμή ακολουθεί,
βλέπω πού πηγαίνει όταν τον συναντώ.
Η πιστοποίηση απέχει λίγες μέρες.
Νιώθω ότι δεν έχω ακόμη ό,τι χρειάζεται για να εκτελέσω το ξεφύλλισμα.
Δεν θέλω να αποτύχει η ομάδα εξαιτίας μου.
Νομίζω ότι δεν έχω αρκετό υψόμετρο.
Μην το σκέφτεσαι πολύ.
-Δεν το σκέφτομαι. -Ασχολείσαι πολύ.
Αρκεί να μην πέσεις. Αυτό βοηθάει.
Ή μπορώ να πέσω.
Θα 'ναι μια καλή λύση.
1 ΗΜΕΡΑ ΠΡΙΝ ΤΗΝ ΠΙΣΤΟΠΟΙΗΣΗ
Οι αριθμοί.
Ολοκληρώνεται η εκπαίδευση.
Αύριο θα εξεταστούμε από τον αρχηγό του Γενικού Επιτελείου Αεροπορίας,
που θα αποφασίσει αν δικαιούμαστε να εκπροσωπούμε την Πολεμική Αεροπορία.
Όλη η εκπαίδευσή μας θα φανεί αύριο.
Εντάξει. Σηκώνομαι.
Ωραία.
Θέλετε να δείτε το παπάκι;
Για να είμαι απολύτως ειλικρινής,
αυτό το διάστημα μας έφερε πιο κοντά, αλλά παράλληλα μας απομάκρυνε.
Είναι εξουθενωτικό.
Αλλά γι' αυτόν τον λόγο τη στρατιωτική θητεία
την εκτίει όλη η οικογένεια.
Σε τέσσερα λεπτά φεύγω.
Φάτε ό,τι έχετε.
Σου έφτιαξα το… Το δικό σου δεν έχει…
Φεύγω σε τέσσερα λεπτά.
Συχνά χάνουμε τον έλεγχο.
Και απλώς προχωράμε βήμα βήμα για να πάμε παρακάτω.
Σταμάτα!
-Μπορείς μήπως… -Ελάτε να φάτε.
Εντάξει, αλλά…
Κάντε μια αγκαλιά στον μπαμπά, φεύγω.
Ο καθένας θα αναρωτιόταν
αν κάνει κάποιο κακό απ' το οποίο δεν θα ανακάμψει.
Μην ανησυχείς, ο μπαμπάς θα πολεμήσει. Έλα εδώ.
Ο μπαμπάς σ' αγαπάει πολύ.
Κι ελπίζω να δικαιωθώ όταν λέω "Όχι, όλα θα πάνε καλά".
ΗΜΕΡΑ ΠΙΣΤΟΠΟΙΗΣΗΣ
ΑΕΡΟΠΟΡΙΚΗ ΒΑΣΗ ΝΕΛΙΣ ΛΑΣ ΒΕΓΚΑΣ, ΝΕΒΑΔΑ
Δέκα.
Πέντε, τέσσερα, 3.6.
-Ξεκινάμε. -Δύο, ένα.
-Πάμε, Αρχηγέ. -Εντάξει. Καλώς ήρθατε.
Συγκέντρωση στις 9:40, εκκίνηση στις 9:50.
Σήμερα θα πετάξουμε με Delta 62 για την πιστοποίηση.
Απογείωση στις 18:10.
Στόχος μας σήμερα είναι μια εξαιρετική επίδειξη των ικανοτήτων μας στην ηγεσία.
Έχουμε μία ευκαιρία για να περάσουμε από το πολύ καλοί στο τέλειοι,
στην καλύτερη φάση της ζωής σας.
ΕΔΡΑ ΤΩΝ THUNDERBIRDS
Έχω μοχθήσει πολύ γι' αυτό.
Κι έχω μόνο μία ευκαιρία.
Είναι διαφορετική πίεση.
Το σημαντικό είναι ότι όλοι θέλουμε η ομάδα να είναι όσο καλύτερη γίνεται.
Όλοι θέλουμε να δώσει ο καθένας μας τον καλύτερο του εαυτό.
Εκκίνηση, τώρα. Καλύπτρες κλείνουν τώρα.
Σήμερα είναι η μεγάλη μέρα, η πιστοποίηση των Thunderbirds.
Έφτασε η μεγάλη στιγμή.
Πληρούν τις προϋποθέσεις. Είτε είναι έτοιμοι για δράση είτε όχι.
Όλα τα βλέμματα σήμερα θα στραφούν προς τον Πρίμο.
Αυτοί οι τρεις μήνες της εκπαίδευσης,
όπου χύσαμε αίμα, δάκρυα κι ιδρώτα ως ομάδα,
θα κριθούν σήμερα.
Αναμείνατε. Καπνός τώρα.
Thunderbirds, μετακαυστήρες, τώρα.
Ελαφριά μείωση ισχύος.
Το σμήνος πλησιάζει από δεξιά για τη διέλευση σε σχηματισμό ρόμβου!
Χαρακτηριστικός ελιγμός των Thunderbirds.
Παίζει ρόλο η εικόνα. Ανησυχώ κυρίως για την ασφάλεια.
Καπνός. Ετοιμαστείτε.
Τώρα.
Στα δεξιά σας ο επισμηναγός Κατς, στα αριστερά σας ο επισμηναγός Τάις.
Πετάνε πάνω από τον Χώρο Επίδειξης με ταχύτητες άνω των 1.600 χλμ/ώρα.
Δουλεύουν στην κόψη του ξυραφιού. Θα πάνε 30 μέτρα αριστερά ή 30 δεξιά;
Οι 100.000 θεατές θα το προσέξουν.
Έτοιμοι, τώρα!
Έτοιμοι. Ρόμβος τώρα.
Κοιτάξτε αριστερά,
καθώς ο ρόμβος πλησιάζει για το ξεφύλλισμα υψηλής επίδειξης.
Ήρθε η ώρα. Απάνω του.
Ήρεμα μπροστά.
Λίγη ισχύ.
Πρέπει να εμφανιστούν
ακριβώς στο ίδιο μέρος, την ίδια ακριβώς ώρα.
Ετοιμαστείτε για ξεφύλλισμα. Τώρα.
Δύο μίλια.
Πολύ καλά. Κλείστε τώρα.
Ένα μίλι.
Έτσι μπράβο. Υπέροχα!
Πάμε, Πρίμο, όλοι εσένα κοιτάμε.
Δείξε το ταλέντο σου.
Ο Νο 1 έφτασε επάνω. Ο 5, ο 2, ο 3.
Δυνατά!
Κλείσε δυνατά, πάμε.
Έλα, Πρίμο, βρες τη γραμμή.
Η γραμμή είναι στα 300, 310.
Είναι εκτός.
Στα 330, 340…
Κλείσε το κενό.
Στα 350, 360, 370.
Στα 380.
Μπες. Άντε!
Χώρος επίδειξης!
-Κράτα την ισορροπία. -Το 'χεις.
-Ναι! -Τέλεια!
Τρία βήματα μπροστά, ένα βήμα πίσω.
Ο Πρίμο έμαθε την ανασύνταξη μετά το ξεφύλλισμα.
Φυσικά και ήμουν περήφανη.
Τον αγαπώ.
Ως προς τα τρία βασικά σημεία της επίδειξης,
όλοι θα συμφωνήσουν ότι ήταν η καλύτερη απόδοσή μας.
Πολύ εντυπωσιακή επίδειξη.
ΠΤΕΡΑΡΧΟΣ ΕΝ ΑΠΟΣΤΡΑΤΕΙΑ
Εγώ έχω δει περισσότερα βίντεο από οποιονδήποτε άλλον.
Σε διάστημα 40 ετών έχω δει την ομάδα στο ζενίθ της και στο ναδίρ της.
Είστε η καλύτερη εκδοχή που έχει υπάρξει.
Καλύτεροι από ποτέ.
Συγγνώμη.
Δεν πειράζει.
Η χώρα χρειάζεται κι άλλους σαν εσάς.
Είμαστε οι κορυφαίοι.
Να δείχνετε εκεί έξω ποιοι είστε και θα κάνετε κι άλλους να σας μοιάσουν.
Και μετά απ' αυτό,
έχετε πιστοποίηση για το 2023, θα διαπρέψετε.
Η πιστοποίηση του 2023 ήταν η καλύτερη που έχω δει στη θητεία μου ως επιτελάρχης.
Οι κόποι των προηγούμενων μηνών και των προηγούμενων χρόνων
απέδωσαν καρπούς.
Είμαι περήφανος που συνδέσαμε το παρελθόν με το παρόν,
αλλά και με το μέλλον.
Εγώ απλώς συνετέλεσα για να φτάσει η ομάδα εκεί που θέλω.
Στην τελειότητα, στην αριστεία.
Στη χρυσή εποχή των Thunderbirds που έρχεται.
Μας περιμένει, είναι ο προορισμός μας.
-Σήκωσε το τηλέφωνο τελικά. -Ναι.
-Γεια σου, Πρίμο. Τι κάνεις; -Απίστευτο.
Η ομάδα πήρε την πιστοποίηση,
άρα είτε τα κατάφερες είτε πέταξαν χωρίς εσένα.
Εξαιρετικά. Όχι, Ρικ, δεν ματαίωσα την αποστολή.
Πέταξα στην πιστοποίηση.
Εγώ πάντως δεν αμφέβαλα ποτέ. Σε αντίθεση με τον Ρομπ και τον Ρικ.
Εγώ είμαι πάντα με τον Πρίμο.
1η ΕΠΙΔΕΙΞΗ ΠΟΪΝΤ ΜΟΥΓΚΟΥ, ΚΑΛΙΦΟΡΝΙΑ
Από την αεροπορική βάση Νέλις του υπέροχου Λας Βέγκας της Νεβάδας,
οι πρεσβευτές των ΗΠΑ στα μπλε.
Thunderbirds!
Είστε έτοιμοι για τους Thunderbirds;
7η ΕΠΙΔΕΙΞΗ ΚΟΚΟ ΜΠΙΤΣ, ΦΛΟΡΙΝΤΑ
19η ΕΠΙΔΕΙΞΗ ΤΡΑΒΕΡΣ ΣΙΤΙ, ΜΙΣΙΓΚΑΝ
Ξέρουμε τις ομάδες.
Αυτή η συγκεκριμένη ομάδα
έχει αναπτύξει τέτοια χημεία και τέτοια συντροφικότητα
που είναι πολύ ξεχωριστή.
-Και αυτό αποτυπώνεται στις επιδείξεις. -Ακριβώς, αντανακλάται.
28η ΕΠΙΔΕΙΞΗ ΤΡΑΒΕΡΣ ΣΙΤΙ, ΜΙΣΙΓΚΑΝ
34η ΕΠΙΔΕΙΞΗ ΣΙΟΥ ΦΟΛΣ, ΝΟΤΙΑ ΝΤΑΚΟΤΑ
39η ΕΠΙΔΕΙΞΗ ΣΙΚΑΓΟ, ΙΛΙΝΟΪ
Έχουν διασχίσει όλη τη χώρα, απ' το Χάντινγκτον Μπιτς
ως την Ανατολική Ακτή,
πηγαίνουν πάνω κάτω.
Στις επιδείξεις των Thunderbirds λατρεύω που προσφέρουν θέαμα,
αποτελούν έμπνευση για τους νέους.
Αφιερώνουν χρόνο μπροστά στον φράχτη, για να τους γνωρίσει το κοινό.
51η ΕΠΙΔΕΙΞΗ
Παιδιά, ήταν φοβερό.
Ήταν η καλύτερή μας επίδειξη.
Λατρεύουν τη δουλειά τους.
Αλλά όταν ταξιδεύουν πάνω από 250 ημέρες τον χρόνο,
μετά τη δεύτερη χρονιά ανυπομονούν να επιστρέψουν σε μια κανονική ζωή.
56η ΕΠΙΔΕΙΞΗ ΧΙΟΥΣΤΟΝ, ΤΕΞΑΣ
Εσείς νομίζετε ότι βλέπετε έξι πιλότους να κάνουν περιστροφές με καπνούς.
Ενώ στην πραγματικότητα
απαιτείται η μετακίνηση 130 ανθρώπων σε δύο διαφορετικές πόλεις κάθε βδομάδα.
Ένα τεράστιο χειροκρότημα για όσα έχει καταφέρει η ομάδα μου.
62η ΕΠΙΔΕΙΞΗ ΛΑΣ ΒΕΓΚΑΣ, ΝΕΒΑΔΑ
Καλώς ήρθατε. Η Ομάδα 2023, τελευταία επίδειξη.
Απίστευτο.
ΤΕΛΕΥΤΑΙΑ ΕΠΙΔΕΙΞΗ ΣΕΖΟΝ 2023
Έβαλα μια φωτογραφία εκεί. Ήξερα ότι θα τη χρησιμοποιούσα.
Αυτήν τη φωτογραφία την έβγαλα τη Δευτέρα της εκπαιδευτικής περιόδου,
ήμασταν όλοι μαζί στον ίδιο χώρο για την πρώτη πτήση.
Είναι απίστευτο που πλέον αναπολούμε εκείνη τη μέρα.
Έναν χρόνο μετά
έχουμε γίνει απίστευτα καλοί στις επιδείξεις.
Θέλω να αφιερώσετε χρόνο και να αναλύσετε αυτό που θα συμβεί.
Είστε οι κορυφαίοι
στον κόσμο
σ' αυτό που κάνετε.
Είναι καταπληκτικό.
Αυτό θέλω να κρατήσετε και να απολαύσετε αυτήν την επίδειξη.
Πάμε να σκίσουμε. Έτοιμοι;
-Ορίστε. -Έτοιμος, αρχηγέ.
Κατέστρεψε την καλύτερη στιγμή. Εντάξει.
Ήρθε η ώρα.
Καθώς αποχαιρετώ την ομάδα της Αμερικής για τελευταία φορά,
για εμένα είναι καιρός για συλλογισμό
και για ευγνωμοσύνη.
Στις Ηνωμένες Πολιτείες
μπορούμε να αντλήσουμε πραγματική αξία από την έμπνευση,
από τα ιδεώδη.
Η αξία μας, η αξία των Thunderbirds είναι να αποτελούμε έμπνευση για κάθε Αμερικανό.
Αν φοβάσαι να εκτεθείς εκεί έξω,
αν φοβάσαι να πάρεις ρίσκα, δεν θα καταφέρεις τίποτα.
Κι εκείνος λάτρευε τη δουλειά του.
Είχε αντίκτυπο στη ζωή πολλών ανθρώπων.
Ακόμα παίζω γκολφ.
Άφησα τα μπαστούνια μου και παίζω με τα δικά του.
Κάθε μέρα παίζω μαζί του.
Αυτό με βοήθησε να το ξεπεράσω.
Ένα άτομο μόνο του δεν μπορεί να κάνει πολλά.
Στην ομάδα συμμετέχουν 130 άνθρωποι, αυτοί αποτελούν τους Thunderbirds.
Τα δίνουμε όλα στο πεδίο, και το κάνουμε για ένα ιδεώδες μόνο,
αλλά ένα πολύ σημαντικό ιδεώδες.
Ένας πετυχημένος διοικητής δεν κρίνεται απ' το πόσο κοντά πέταξε
ή πόσο χαμηλά πέταξε μπροστά στους θεατές.
Επιτυχία ως Thundebird 1 για εμένα σημαίνει
ότι η επόμενη ομάδα θα μας υπερκεράσει.
Καλώς ήρθατε. Θεμέλιό μας είναι η τυφλή εμπιστοσύνη.
Κατά τη διάρκεια της εκπαίδευσης θα αποκτήσουμε τυφλή εμπιστοσύνη ως ομάδα.
Τη δύναμή μας ορίζει ο πιο αδύναμος κρίκος.
Αποτελεί θαύμα, όταν μια ομάδα ξεπερνά το παγιωμένο δόγμα.
Αν ένας πιλότος δεν διεκδικήσει λίγα εκατοστά, όλα καταρρέουν.
Η πορεία μου μέχρι εδώ ίσως δεν ήταν αναμενόμενη.
Μεγάλωσα σε τροχόσπιτο στη Φλόριντα.
Μακάρι να ταυτιστούν μαζί μου.
Μπορείς να ξεπεράσεις τα πάντα, εγώ είμαι το ζωντανό παράδειγμα.
Ναι!
Πιστεύω ότι αν πλάσεις σωστά την ομάδα, μπορείς να δημιουργήσεις μια νοοτροπία
που θα αποτελεί έμπνευση για τη χώρα, και όχι μόνο,
ώστε να είμαστε άριστοι για τους σωστούς λόγους.
Έφτιαξε φέτος μια ομάδα που παρουσίασε τις καλύτερες επιδείξεις που έχουμε δει.
Θα τον ακολουθούσα στη μάχη.
Πριν να παραδώσω την ομάδα στον Σεΐχη και στην επόμενη γενιά Thunderbirds,
επιτρέψτε μου να τονίσω άλλη μία φορά.
Οι Thunderbirds δεν μπορούν να είναι πάρα μόνο άριστοι.
Εντάξει, παιδιά, ακούστε το σχέδιο.
Ντέκλαν, θα σταθείς πίσω από το αεροπλάνο σου.
Αυτή είναι η θέση του Thunderbird 3.
Είσαι ευθυγραμμισμένος. Σε ασφαλή θέση απογείωσης.
Ρέβαν, εσύ εδώ, πίσω απ' το δικό σου. Είσαι ο Thunderbird 2.
-Στάσου εδώ. -Εγώ στο βάθος.
Είσαι Thunderbird 4.
Όταν απέσυρα την αίτησή μου από τη NASA, μπήκε τέλος σε ένα παιδικό όνειρο.
Το οποίο ήταν η κινητήρια δύναμη για όσα είχα πετύχει μέχρι τότε.
Εκείνη τη στιγμή είχαν χαθεί όλα.
Ψάχνεις επιβεβαίωση ότι άξιζε τον κόπο;
Ίσως.
Ναι, θα ήταν ωραία να ξέρω ότι ήταν σωστή απόφαση.
Δεν ξέρω αν θα το μάθω.
Η…
Αυτή η δουλειά ήταν η πιο ικανοποιητική που έχω κάνει ποτέ.
Και…
Δεν μπορώ να φανταστώ τη ζωή μου χωρίς αυτήν τη δουλειά.
Και χαίρομαι για αυτήν την απόφαση,
κι ας είναι δύσκολο να αναρωτιέμαι τι θα είχε γίνει.
Θα βλέπω τους φίλους που κατάφεραν να γίνουν αστροναύτες
και να πάνε στη Σελήνη
και θα μείνω με την απορία.
Αναμείνατε. Καπνός τώρα.
Thunderbirds, μετακαυστήρες, τώρα.
Όχι!
Μεγαλώνουμε τα παιδιά μας με πολλούς διαφορετικούς στόχους.
Η αυταπάρνηση είναι πολύ σημαντική και πολύ δύσκολη.
Η επόμενη θα είναι τέλεια.
Πιστεύω ότι ο Ρέβαν και ο Ντέκλαν,
παρόλο που τώρα δεν το έχουν συνειδητοποιήσει,
θα αντιληφθούν καλύτερα τη σημασία αυτής της περιόδου όταν μεγαλώσουν.
Και θα γίνουν καλύτεροι άνθρωποι.
Πρέπει αρχηγός να μπει η μαμά.
Μετακαυστήρες, έτοιμοι. Τώρα!
Όχι, την πάτησα!
Ήταν ο καλύτερος σχηματισμός!
Απ' όλα όσα χτίσαμε μαζί,
είμαι περήφανος για τη νοοτροπία αυτής της ομάδας.
Έχω μια ομάδα 130 ανθρώπων που δίνουν περισσότερα από όσα παίρνουν.
Μακάρι να μπορούσα να το μεταφέρω σε όλα όσα κάνουμε στη χώρα.
-Ξέχασα την αρχή. -Αναμείνατε, καπνός.
Αναμείνατε, καπνός. Τώρα.
Απελευθερώστε τα φρένα. Μετακαυστήρες τώρα. Ναι!
Έτσι μπράβο, πετάμε! Ήταν η καλύτερη απογείωση!
Όχι!
Η ΟΜΑΔΑ ΤΟΥ '23 ΠΕΤΑΞΕ ΤΟΝ ΠΙΟ ΣΤΕΝΟ ΣΧΗΜΑΤΙΣΜΟ
ΝΩΡΙΤΕΡΑ ΑΠΟ ΚΑΘΕ ΑΛΛΗ ΟΜΑΔΑ ΣΤΗΝ ΙΣΤΟΡΙΑ.
Η ΟΜΑΔΑ ΣΥΝΤΗΡΗΣΗΣ ΕΚΛΕΙΣΕ ΜΕ ΤΟ "ΤΕΛΕΙΟ ΠΑΙΧΝΙΔΙ".
ΔΕΝ ΑΚΥΡΩΘΗΚΕ ΚΑΜΙΑ ΠΤΗΣΗ ΓΙΑ ΤΕΧΝΙΚΟΥΣ ΛΟΓΟΥΣ.
ΕΝΑ ΕΓΧΕΙΡΙΔΙΟ ΜΕΘΟΔΟΥ, ΟΔΗΓΙΩΝ ΚΑΙ ΟΡΙΩΝ ΕΚΤΑΣΗΣ 600 ΣΕΛΙΔΩΝ
ΣΦΡΑΓΙΣΕ ΤΗ ΜΕΤΑΡΡΥΘΜΙΣΗ ΤΟΥ ΜΠΡΙΚ.
ΔΕΝ ΕΧΕΙ ΥΠΑΡΞΕΙ ΚΑΝΕΝΑ ΑΤΥΧΗΜΑ Ή ΑΤΥΧΕΣ ΠΕΡΙΣΤΑΤΙΚΟ
ΜΕΤΑ ΤΟΝ ΘΑΝΑΤΟ ΤΟΥ ΚΕΪΤΖΟΥΝ.
ΟΙ ΑΙΤΗΣΕΙΣ ΠΙΛΟΤΩΝ ΕΧΟΥΝ ΤΡΙΠΛΑΣΙΑΣΤΕΙ ΑΠΟ ΤΟ 2020.
Δεν ξέρω τι άλλο να πω εκτός από ευχαριστώ.
Σου αξίζει ένας καλός επίλογος σε αυτό το κεφάλαιο.
Τον επίλογο θα τον έχεις σε δύο χρόνια,
γιατί θα γίνεις Thunderbird 3.
Ναι!
Ναι, φίλε!
Κοίτα την ομάδα.
Υποτιτλισμός: Μάρθα Λυρώνη